**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**privind trecerea unor imobile din administrarea Consiliului Judeţean Cluj în**

 **administrarea Aeroportului Internaţional Avram Iancu Cluj R.A.**

 Consiliul Judeţean Cluj întrunit în şedinţă ordinară;

Având în vedere Referatul de aprobare cu nr. 16898/2020 la Proiectul de hotărâre înregistrat cu nr. 112 din 18.05.2020 privind trecerea unor imobile din administrarea Consiliului Judeţean Cluj în administrarea Aeroportului Internaţional Avram Iancu Cluj R.A., propus de Vicepreşedintele Consiliului Judeţean Cluj, domnul Marius Mînzat, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 16898/2020 și de Avizul cu nr. 16898 din 21.05.2020 adoptat de Comisia de specialitate nr. 4;

Având în vedere:

* Procesul-verbal al Consiliului de administrație al Aeroportului Internaţional Avram Iancu Cluj R.A. nr. 16/2019;
* Hotărârea Consiliului de administrație al Aeroportului Internaţional Avram Iancu Cluj R.A. nr. 14.5/2019;

Luând în considerare prevederile:

* art. 2, ale art. 3 alin. (2), ale art. 17, ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 141 - 155, ale art. 221 și ale art. 226 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 143/2016, cu modificările şi completările ulterioare;

În conformitate cu prevederile:

* art. 108 lit. a), ale art. 173 alin. (1) lit. c) și alin. 4 lit. a) și b), ale art. 299 și ale art. 300 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 867 - 870 din Legea privind Codul civil nr. 287/2009, republicată, cu modificările şi completările ulterioare;

Fiind îndeplinite prevederile cuprinse la art. 182 alin. (4) coroborate cu ale art. 136 și art. 139 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte următoarele:**

 **Art. 1. (1)** Se aprobă trecerea imobilului-teren-, proprietate publică a Județului Cluj, situat în Municipiul Cluj-Napoca str. T. Vuia nr. 149, identificat în Cartea funciară nr. 339210 Cluj-Napoca, având valoarea de inventar de 767.718,54 lei, din administrarea Consiliului Județean Cluj în administrarea Aeroportului Internaţional Avram Iancu Cluj R.A.

 **(2)** Se aprobă trecerea imobilelor-construcții-, proprietate privată a Județului Cluj, situate în Municipiul Cluj-Napoca str. T. Vuia nr. 149, identificate în Cartea funciară nr. 339210 Cluj-Napoca sub nr. 339210 – C2, nr. 339210 – C5, nr. 339210 – C6 și nr. 339210 – C7, având valoarea totală de inventar de 155.600 lei, din administrarea Consiliului Județean Cluj în administrarea Aeroportului Internaţional Avram Iancu Cluj R.A.

 **(3)** Bunurile imobile (teren și construcții) care fac obiectul dării în administrare aprobate potrivit alin. (1) și (2) urmează a fi utilizate, după cum urmează:

 a) imobilul-teren-: pentru a se realiza o parcare auto;

 b) imobilele-construcții-: pentru a fi folosite în domeniul de activitate al Aeroportului Internaţional Avram Iancu Cluj R.A.

 **(4)** În termen de maxim 30 de zile de la intrarea în vigoare a prezentei hotărâri se va încheia procesul-verbal de predare-preluare a imobilelor precizate la alin. (1) și (2).

 **(5)** Anexele nr. 1 și nr. 28 la Hotărârea Consiliului Judeţean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările şi completările ulterioare, se modifică corespunzător.

 **Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane; Direcția Juridică; Direcţia de Administrare a Domeniului Public şi Privat a Judeţului Cluj, precum și Aeroportul Internaţional Avram Iancu Cluj R.A.

**Art. 3.** Prezenta hotărâre se comunică prin intermediul secretarului general al judeţului, în termenul prevăzut de lege, Direcţiei Generale Buget-Finanţe, Resurse Umane; Direcţiei Juridice; Direcţiei de Administrare a Domeniului Public şi Privat a Judeţului Cluj; Aeroportului Internaţional Avram Iancu Cluj R.A., precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet „www.cjcluj.ro".

 **Contrasemnează:**

 **PREŞEDINTE**  **SECRETAR GENERAL AL JUDEŢULUI,**

 **Alin Tişe Simona Gaci**

**Nr. 113 din 28 mai 2020**

*Prezenta hotărâre a fost adoptată cu 27 de voturi “pentru” și 2 ”abțineri”, fiind astfel respectate prevederile legale privind majoritatea de voturi necesară. La ședința publică, care s-a desfășurat prin intermediul unei platforme on-line de videoconferință, din totalul celor 36 de consilieri judeţeni în funcţie și-au înregistrat prezența un număr de 35 consilieri județeni.*